दिल्ली के AIIMS में OPD सेवाएं रहेंगी जारी, अस्पताल प्रशासन ने दी जानकारी
दिल्ली के ऑल इंडिया इंस्टीट्यूट ऑफ मेडिकल साइंसेज (AIIMS) की OPD जारी रहेगी। AIIMS ने यह साफ किया है कि यहां OPD सामान्य रूप से जारी रहेगी।
नई दिल्ली: दिल्ली के ऑल इंडिया इंस्टीट्यूट ऑफ मेडिकल साइंसेज (AIIMS) की OPD जारी रहेगी। AIIMS ने यह साफ किया है कि यहां OPD सामान्य रूप से जारी रहेगी। दरअसल, AIIMS ने एक सितंबर को सर्कुलर जारी किया था, जिसमें रुटीन OPD के अस्थाई रोक की बात कही गई थी। अब इसी सर्कुलर को लेकर आज (तीन सितंबर) को AIIMS ने साफ कर दिया, "यह स्पष्ट करना है कि AIIMS, नई दिल्ली में OPD सेवाएं हमेशा की तरह जारी रहेंगी।"बता दें कि इससे पहले न्यूज एजेंसी ANI ने एम्स की तरफ जारी बयान के हवाले से बताया था, ''अस्पताल के इमरजेंसी और सेमी इमरजेंसी विभाग में पहले से भर्ती गंभीर रोगियों की अधिकतम जरूरतों को देखते हुए यह फैसला लिया गया है कि ओपीडी विभाग को तत्काल प्रभाव से दो हफ्तों के लिए बंद कर दिया गया है। आगे का फैसला स्थिति की गंभीरता को देखते हुए लिया जाएगा।''